Sisukord
Register 🔎︎

# Vorminduse kopeerimine

Vorminduse kopeerimiseks valitud tekstilt või objektilt mõnele teisele tekstivalikule või objektile saab kasutada nn. vorminduspintslit.

Calcis kehtib vorminduse kopeerimine ainult lahtrivormindusele.

1. Vali tekst või objekt, mille vormindust kopeerida tahad.

2. Klõpsa standardriba ikoonil Kopeeri vormindus.

   Kursor muutub värvipoti kujuliseks.

   Kui tahad vorminduse kopeerida rohkem kui ühele valikule, tee topeltklõps ikoonil Kopeeri vormindus . Kui kõik vajalik on vormindatud, klõpsa uuesti sama ikooni.

3. Vali tekst või objekt (või klõpsa sõnal või objektil), millele vormindust kopeerida tahad.

Vaikimisi kopeeritakse ainult märgivormindus. Lõiguvorminduse kaasamiseks hoia klõpsamise ajal all Command Ctrl-klahvi. Ainult lõiguvorminduse kopeerimiseks hoia klõpsamise ajal all klahve Command Ctrl+Shift.

Lõiguvormindus tähendab lõigu tasemel määratud vormindust. Märgivormindus tähendab ainult osale kogu lõigust määratud vormindust. Kui näiteks määrad lõigule paksu kirja, siis on see osa lõiguvormindusest. Kui seejärel määrad osale sellest lõigust tavalise kirja, siis kuulub paks kiri endiselt lõiguvormindusse, kuid tavalises kirjas osale kehtib märgivormindus "mitte-paks".

Järgnev tabel kirjeldab vormindusatribuute, mida saab selle tööriistaga kopeerida:

Valiku tüüp | Kirjeldus
Midagi pole valitud, aga kursor asub teksti sees | Kopeerib aktiivse lõigu vorminduse ning teksti kulgemise suunas järgmise märgi märgivorminduse.
Tekst on valitud | Kopeerib viimase valitud märgi ja märki sisaldava lõigu vorminduse.
Paneel on valitud | Copies the frame attributes that are defined in Format - Frame and Object - Properties dialog. The contents, size, position, linking, hyperlinks, and macros in the frame are not copied.
Objekt on valitud | Kopeerib objekti vorminduse, mis on määratud dialoogis Vormindus - Pilt või Vormindus - Joonistusobjekt. Objekti sisu, asukohta, hüperlinke ja makrosid ei kopeerita.
Vormielement on valitud | Pole toetatud
Joonistusobjekt on valitud | Kopeerib kõik vormindusatribuudid. Impressis ja Draw's kopeeritakse ka objekti tekstisisu.
Tekst Calci lahtrites on valitud | Pole toetatud
Writeri tabel või lahtrid on valitud | Kopeerib vorminduse, mis on määratud dialoogi Vormindus - Tabel kaartidel Tabel, Tekstivoog, Äärised ja Taust. Samuti kopeeritakse lõigu- ja märgivormindus.
Calci tabel või lahtrid on valitud | Kopeerib nii dialoogis Vormindus - Lahtrid määratud vorminduse kui ka lahtri sisu vorminduse.